CELEX: 32005D0783
Language: hu
Date: 2005-10-14 00:00:00
Title: 2005/783/EK: A Bizottság határozata (2005. október 14.) a 2001/689/EK, a 2002/231/EK és a 2002/272/EK határozatnak az egyes termékekre vonatkozó közösségi ökocímke odaítélésével kapcsolatos ökológiai kritériumok érvényességének meghosszabbítása céljából történő módosításáról (az értesítés a C(2005) 4102. számú dokumentummal történt)   (EGT vonatkozású szöveg)

11.11.2005   
            
            
               HU
            
            
               Az Európai Unió Hivatalos Lapja
            
            
               L 295/51
            
         
      A BIZOTTSÁG HATÁROZATA
   
   (2005. október 14.)
   a 2001/689/EK, a 2002/231/EK és a 2002/272/EK határozatnak az egyes termékekre vonatkozó közösségi ökocímke odaítélésével kapcsolatos ökológiai kritériumok érvényességének meghosszabbítása céljából történő módosításáról
   (az értesítés a C(2005) 4102. számú dokumentummal történt)
   (EGT vonatkozású szöveg)
   (2005/783/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi ökocímke módosított odaítélési rendszeréről szóló, 2000. július 17-i 1980/2000/EK európai parlamenti és tanácsi rendeletre (1) és különösen annak 6. cikke (1) bekezdésének második albekezdésére,
   az Európai Unió ökocímke-bizottságával folytatott konzultációt követően,
   mivel:
   
               (1)
            
            
               A mosogatógépekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2001. augusztus 28-i 2001/689/EK bizottsági határozatban (2) megállapított termékcsoport-meghatározás és a termékcsoportra vonatkozó ökológiai kritériumok érvényessége 2006. augusztus 28-án lejár.
            
         
               (2)
            
            
               A lábbelikre vonatkozó közösségi ökocímke odaítélésével kapcsolatos módosított ökológiai kritériumok megállapításáról és az 1999/179/EK határozat módosításáról szóló, 2002. március 18-i 2002/231/EK bizottsági határozat (3)2007. március 31-én hatályát veszti.
            
         
               (3)
            
            
               A kemény padlóburkolatokra vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2002. március 25-i 2002/272/EK bizottsági határozat (4)2007. március 31-én hatályát veszti.
            
         
               (4)
            
            
               Az 1980/2000/EK rendeletnek megfelelően sor került a fenti határozatokban megállapított ökológiai kritériumok, valamint a kritériumokkal kapcsolatos értékelési és ellenőrzési követelmények esedékes felülvizsgálatára.
            
         
               (5)
            
            
               Ezen kritériumok és követelmények felülvizsgálatának fényében, helyénvaló mindhárom termékcikk esetében egy évvel meghosszabbítani az ökológiai kritériumok és a követelmények érvényességének időtartamát.
            
         
               (6)
            
            
               Mivel az 1980/2000/EK rendelet szerinti felülvizsgálati kötelezettség csupán az ökológiai kritériumokat, valamint az értékelési és ellenőrzési követelményeket érinti, helyénvaló, hogy a 2002/231/EK és a 2002/272/EK határozat hatályban maradjon.
            
         
               (7)
            
            
               Ezért a 2001/689/EK, a 2002/231/EK és a 2002/272/EK határozatot ennek megfelelően módosítani kell.
            
         
               (8)
            
            
               Az e határozatban előírt intézkedések összhangban vannak az 1980/2000/EK rendelet 17. cikke alapján létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A 2001/689/EK határozat 3. cikkének helyébe az alábbi szöveg lép:
   
      „3. cikk
      A »mosogatógép« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2007. augusztus 28-ig érvényesek.”
   
   2. cikk
   A 2002/231/EK határozat 5. cikkének helyébe az alábbi szöveg lép:
   
      „5. cikk
      A »lábbelik« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2008. március 31-ig érvényesek.”
   
   3. cikk
   A 2002/272/EK határozat 4. cikkének helyébe az alábbi szöveg lép:
   
      „4. cikk
      A »kemény padlóburkolatok« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2008. március 31-én érvényesek.”
   
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2005. október 14-én.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 237., 2000.9.21., 1. o.
   
      (2)  HL L 242., 2001.9.12., 23. o.
   
      (3)  HL L 77., 2002.3.20., 50. o.
   
      (4)  HL L 94., 2002.4.11., 13. o.